CELEX: 32021D0354
Language: sl
Date: 2021-02-25 00:00:00
Title: Izvedbeni sklep Komisije (EU) 2021/354 z dne 25. februarja 2021 o odlogu datuma izteka odobritve propikonazola za uporabo v biocidnih proizvodih vrste proizvodov 8 (Besedilo velja za EGP)

26.2.2021   
               
               
                  SL
               
               
                  Uradni list Evropske unije
               
               
                  L 68/219
               
            
         IZVEDBENI SKLEP KOMISIJE (EU) 2021/354
         z dne 25. februarja 2021
         o odlogu datuma izteka odobritve propikonazola za uporabo v biocidnih proizvodih vrste proizvodov 8
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 14(5) Uredbe,
         po posvetovanju s Stalnim odborom za biocidne pripravke,
         ob upoštevanju naslednjega:
         
                     (1)
                  
                  
                     Aktivna snov propikonazol je bila vključena v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih vrste proizvodov 8 in se zato v skladu s členom 86 Uredbe (EU) št. 528/2012 šteje za odobreno v skladu z navedeno uredbo ob upoštevanju specifikacij in pogojev iz Priloge I k navedeni direktivi.
                  
               
                     (2)
                  
                  
                     V skladu s členom 13(1) Uredbe (EU) št. 528/2012 je bila 1. oktobra 2018 vložena vloga za podaljšanje odobritve propikonazola.
                  
               
                     (3)
                  
                  
                     Ocenjevalni pristojni organ Finske je 8. februarja 2019 v skladu s členom 14(1) Uredbe (EU) št. 528/2012 obvestil Komisijo o svoji odločitvi, da je potrebna popolna ocena vloge. Ocenjevalni pristojni organ v skladu s členom 8(1) Uredbe (EU) št. 528/2012 opravi popolno oceno vloge v 365 dneh po njeni validaciji. Ocenjevalni pristojni organ je v skladu s členom 8(2) navedene uredbe od vlagatelja zahteval, da predloži dovolj podatkov za izvedbo ocene.
                  
               
                     (4)
                  
                  
                     Ker pristojni organ izvaja popolno oceno vloge, Evropska agencija za kemikalije (v nadaljnjem besedilu: Agencija) v skladu s členom 14(3) Uredbe (EU) št. 528/2012 v 270 dneh po prejemu priporočila ocenjevalnega pristojnega organa pripravi in Komisiji predloži mnenje o podaljšanju odobritve aktivne snovi.
                  
               
                     (5)
                  
                  
                     Glede na to, da je propikonazol razvrščen kot strupen za razmnoževanje kategorije 1B v skladu z Uredbo (ES) št. 1272/2008 Evropskega parlamenta in Sveta (3) in zato izpolnjuje merilo za izključitev iz točke (c) člena 5(1) Uredbe (EU) št. 528/2012, je potreben nadaljnji pregled za odločitev, ali je izpolnjen vsaj eden od pogojev iz prvega pododstavka člena 5(2) Uredbe (EU) št. 528/2012 in ali se zato lahko podaljša odobritev propikonazola.
                  
               
                     (6)
                  
                  
                     Datum izteka odobritve propikonazola je bil z Izvedbenim sklepom Komisije (EU) 2020/27 (4) odložen na 31. marec 2021, da se omogoči dovolj časa za preverjanje vloge. Ta pregled še vedno ni končan in ocenjevalni pristojni organ Agenciji še ni predložil poročila o oceni in ugotovitev svoje ocene.
                  
               
                     (7)
                  
                  
                     Zato bo iz razlogov, na katere vlagatelj nima vpliva, odobritev propikonazola za uporabo v biocidnih proizvodih vrste proizvodov 8 verjetno potekla pred sprejetjem odločitve o njenem podaljšanju. Zato je primerno datum izteka odobritve propikonazola za uporabo v biocidnih proizvodih vrste proizvodov 8 odložiti za obdobje, ki je potrebno, da se omogoči preverjanje vloge.
                  
               
                     (8)
                  
                  
                     Glede na obdobje, ki ga Agencija potrebuje za pripravo in predložitev mnenja, ter glede na potrebno obdobje za oceno, ali je izpolnjen vsaj eden od pogojev iz prvega pododstavka člena 5(2) Uredbe (EU) št. 528/2012 in ali je zato mogoče podaljšati odobritev propikonazola, je primerno datum izteka odobritve propikonazola odložiti do 31. decembra 2022.
                  
               
                     (9)
                  
                  
                     Z izjemo datuma izteka odobritve bi moral propikonazol ostati odobren za uporabo v biocidnih proizvodih vrste proizvodov 8 v skladu s specifikacijami in pogoji, navedenimi v Prilogi I k Direktivi 98/8/ES –
                  
               SPREJELA NASLEDNJI SKLEP:
         
            Člen 1
            Datum izteka odobritve propikonazola za uporabo v biocidnih proizvodih vrste proizvodov 8 se odloži do 31. decembra 2022.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 25. februarja 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 167, 27.6.2012, str. 1.
         
            (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
         
            (3)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).
         
            (4)  Izvedbeni sklep Komisije (EU) 2020/27 z dne 13. januarja 2020 o odlogu datuma izteka odobritve propikonazola za uporabo v biocidnih proizvodih vrste proizvodov 8 (UL L 8, 14.1.2020, str. 39).